Cuneiform Tablet Kt 92/k 564b (AKT 11a 168)
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
šu-IŠTAR DUMU a-šùr-ba-ni ma-nu-um-ki-a-šùr DUMU a-ḫu-qar ù a-šùr-ta-ak-lá-ku DUMU zi-na-a ra-bi-ṣú-um ša ma-nu-um-ki-a-šùr i mì-ig-ra-tí-šu-nu ú-šé-ší-bu-ni-a-tí-ma ṭup-pá-am ša a-lim{ki} ša a-šu-mì a-mu-tim šu-IŠTAR a-na a-lim{ki} ú-sú-ḫu MAŠKIM i-na ma-aḫ-ri-ni iš-ku-ma a-wa-tí-šu-nu nu-ga-me-er-ma ni-iš a-lim{ki} ú ru-ba-im it-mu-ú-ma a-mu-tám ša ma-num-ki-a-šur DUMU a-ḫu-wa-qar ša i-na wa-aḫ-šu-ša-na a-na ra-bi sí-ki-tim i-dí-nu-ma a-šu-mì a-mu-tim ší-a-tí ma-num-ki-a-šùr šu-IŠTAR a-na a-lim{ki} ú-ša-sú-ḫu a-wa-tù-šu-nu ga-am-ra-ma KÙ.BABBAR ší-im a-mu-tim ší-a-tí KÙ.BABBAR ma-num-ki-a-šùr DUMU a-ḫu-wa-qar ša-bu a-na a-mu-tim ší-a-tí lu a-na ša-li-ṭim ma-num-ki-a-šur šu-IŠTAR iš-e lu ṭup-pá-am ša a-lim{ki} a-lá-a ra-bi-ṣú-um pá-ni-um a-na šu-IŠTAR ub-lam lu ṭup-pá-am ša kà-ri-im kà-ni-iš{ki} ù wa-aḫ-šu-ša-na il₅-ta-qé-ú lu ší-be-e a-ḫu-um a-na a-ḫi-im iš-ta-ku-nu lu ṭup-pé-e ša ḫa-ar-mu-ú i-na ba-áb DINGIR a-na a-wa-tim a-ni-a-tim ma-num-ki-a-šùr DUMU a-ḫu-wa-qar a-na šu-IŠTAR ú ma-ri-šu lu i-na a-lim{ki} lu i-na GÁN-lim ú-la i-tù-a-ar URUDU ša i-na wa-aḫ-šu-ša-na i-na ší-im a-mu-tim ša i-ṣú-ra-tim ša i li-bi₄ GAL sí-ki-tim a-ḫu-ru a-na šu-IŠTAR i-za-az IGI i-na-a IGI ku-da-tim IGI a-šùr-DU₁₀ IGI lu-zi-na IGI ili₅-we-dá-ak IGI i-na-sú-en₆